Кристин Юрукова
Всичко живо е трева

chitanka.info

Да гледаш

света —

гол и невинен —

през вълшебната

сфера на

глухарчето.

Да преодоляваш

разстоянията

с парашутите

на неговите семена —

заедно в танца

свещен на

съществуванието.

И изглежда

сякаш сладък е

пътят от небето

до пръстта

и после нагоре

по тръбите последни

на тревите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.